Ir-Regolament tal-Kunsill (KE) Nru 168/96
tad-29 ta' Jannar 1996
li jemenda r-Regolament (KE) Nru 519/94 dwar ir-regoli komuni għall-importazzjonijiet minn ċerti pajjiżi terzi
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113 tiegħu,
Wara li kkunsidra l-proposta mill-Kummissjoni,
Billi r-Regolament tal-Kunsill (KE) Nru 3285/94 tat-22 ta' Diċembru 1994 dwar ir-regoli komuni għall-importazzjonijiet u t-tħassir tar-Regolament (KE) Nru 518/94 [1] japplika, fost oħrajn, għall-prodotti koperti mit-Trattat KEFA, mingħajr preġudizzju għal kwalunkwe miżuri possibbli biex japplikaw ftehim li jirrigwarda speċifikatament il-prodotti KEFA;
Billi, madanakollu, il-prodotti koperti mit-Trattat KEFA ma jaqgħux fi ħdan l-iskop materjali tar-Regolament tal-Kunsill (KE) Nru 519/94 tas-7 ta' Marzu 1994 dwar ir-regoli komuni għall-importazzjonijiet minn xi pajjiżi terzi u t-tħassir tar-Regolamenti (KEE) Nru 1765/82, (KEE) Nru 1766/82 u (KEE) Nru 3420/83 [2];
Billi, fl-interessi tal-konsistenza u sabiex jiġu eliminati komplikazzjonijiet amministrattivi ikkawżati minn nuqqas ta' trattament uniformi ta' prodotti KEFA fir-rigward tal-prodotti koperti bir-Regolament (KE) Nru 519/94, l-iskop ta' dak ir-Regolament għandu jitwessa' biex jinkludi l-prodotti koperti mit-Trattat KEFA u r-Regolament emendat kif xieraq,
Billi r-regoli komuni applikabbli għall-importazzjonijiet għandhom ukoll japplikaw għall-prodotti KEFA, mingħajr preġudizzju għal kull miżura li timplimenta ftehim li għandu x'jaqsam speċifikatament ma' prodotti bħal dawn;
ADOTTA DAN IR-REGOLAMENT:
Artikolu 1
"Billi r-regoli komuni applikabbli għall-importazzjonijiet għandhom ukoll japplikaw għall-prodotti KEFA, mingħajr preġudizzju għal kull miżura li timplimenta ftehim li għandu x'jaqsam speċifikatament ma' prodotti bħal dawn;"
.
Artikolu 2
"1. Dan ir-Regolament japplika għal-importazzjonijiet li joriġinaw fil-pajjiżi terzi msemmija fl-Anness I, ħlief għal xi prodotti tat-tessuti koperti bir-Regolament (KE) Nru 517/94.'"
Artikolu 3
Dan ir-Regolament għandu jidħol fis-seħħ fit-tielet ġurnata wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-15 ta' Diċembru 1995.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussel, fid- 29 ta' Jannar 1996.